Danske Zoocecidier. 
Af 
Sofie Hostrup . 
Siden 1891 har jeg givet mig af med Studiet af Zoocecidier 
o: Galler, frembragte af Dyr. Fra talrige Exkursioner, væsentlig i 
Nordsjælland, saa vel som fra Sommerferieophold i forskjellige Egne 
af Landet har jeg hjembragt et temmelig betydeligt Materiale. 
Foruden mine egne Indsamlinger skyldes en væsentlig Del af det 
foreliggende Materiale Lektor, Dr. phil. E. Rostrup, som i de 
sidste Aar fra sine mange Rejser til Landets forskjellige Provinser 
stadig har hjembragt nye Indsamlinger, ligesom han med stor Libe¬ 
ralitet har stillet sit plantepathologiske Herbarium, tilvejebragt i 
Løbet af 30—40 Aar, til min Raadighed. Ikke alene for Tilveje¬ 
bringelsen af dette store Materiale skylder jeg ham Tak, men ogsaa 
for den Interesse, han altid har vist mit Studie ved at lade mig 
nyde godt af sine mangeaarige, rige Erfaringer. 
Til Trods for det Arbejde, der saaledes er gjort for at under¬ 
søge Danmarks Zoocecidier, er Materialet endnu meget ufuldstændigt; 
der vil ganske sikkert findes meget endnu i Aarenes Løb, hvorved 
dette Arbejde vil komme til at trænge til Supplementer og Be¬ 
rigtigelser. I videnskabeligt Værd vilde Arbejdet have vundet be¬ 
tydeligt ved, at der forud for det var gaaet indgaaende Under¬ 
søgelser saa vel af Dyrene, der frembringer Gallerne, som af de 
anatomiske Forandringer, der foregaar med Plantevævet, Under- 
1 
Vidensk. Meddel, fra den naturh. Foren. 1896. 
